Publication: Magyar Közlöny
Issue: MK-2002-158 (Year: 2002, Number: 158)
Era: 1990-2004
Section: 2001, 399, 403.; 53/2001. (XI. 29.) AB határozat, ABH
Paragraph Index: 875

2001, 399, 403.; 53/2001. (XI. 29.) AB határozat, ABH 2001, 414, 418.] Nem érinti a népszavazás lebonyolíthatóságát, ha a népszavazás idején hatályban lévõ jogi normák a népszavazásra feltett kérdésben foglaltakkal azonos tartalommal szabályoznak életviszonyokat. Az egyértelmûség követelményébõl csupán az következik, hogy a népszavazás eredménye alapján az Országgyûlés el tudja dönteni: egyáltalán terheli-e jogalkotási kötelezettség, és ha igen, milyen. Jelen ügyben az a tény, hogy a hatályban lévõ termõföldtörvény 7. § (1) bekezdése kizárja, hogy külföldi magánszemély és jogi személy termõföld vagy védett természeti terület tulajdonjogát szerezhesse meg, nem jelenti azt, hogy a vizsgált kérdésben a választópolgárok által kezdeményezett népszavazásnak ne lenne helye. Különös tekintettel arra, hogy külföldi magánszemély és szervezet korlátozott módon ugyan, de a termõföldtörvény jelenleg hatályos szabályai [4. §, 6. § (2), (3)] alapján is szerezhet termõföldtulajdont. 2.3. Több indítványozó sérelmezi, hogy a népszavazásra bocsátandó kérdés egy úgynevezett „felfüggesztõ feltételt” tartalmaz, arra ugyanis, minthogy az Európai Unióval kötendõ csatlakozási szerzõdés tartalma nem ismert, egyértelmû válasz nem adható. A kifogást elõterjesztõk egyike szerint pedig a kérdés azért nem felel meg az Nsztv. 13. §

Source: https://magyarkozlony.hu/hivatalos-lapok/41f9005b35dfab657d910a3d8b61f9d7c0049d51/dokumentumok/d2daad22b585a2e7aec8482234634c575f17b594/letoltes